TROJE ljudi izbodeno je danas u gradu Ravensburgu na jugozapadu Njemačke. Policija je priopćila je da je osumnjičeni uhićen.

Sve tri žrtve pretrpjele su teške ozljede. Jedna je u kritičnom stanju, pišu lokalne novine Schwaebische Zeitung.

SNIMKE SU UZNEMIRUJUĆE:

Napadač napao obitelj koja je jela u restoranu

Žrtve su napadnute na tri različite lokacije u starom dijelu grada, a agencija DPA piše da su pronađene na 50 metara udaljenosti.

Jedna od troje napadnutih osoba je muškarac koji je ručao s obitelji u restoranu. Pokušao se obraniti stolicom, no zadobio je ozljede ruku i leđa.

Tekst se nastavlja ispod oglasa

Gradonačelnik nagovorio napadača da se preda

Na licu mjesta se slučajno zatekao gradonačelnik Daniel Rapp koji je nagovorio napadača da se preda.

"Stajao je preda mnom s nožem u ruci, rekao sam mu da ga baci na pod", rekao je Rapp.

"Poslušao me je", dodao je gradonačelnik.

Identitet napadača je još uvijek nepoznat. Očevid je u tijeku.